0349.xml
یونس اور اظہر علی کی ناقابل شکست سنچریاں،پاکستان نے کینگروز کے خلاف دوسرے ٹیسٹ کی پہلی اننگز میں 2 وکٹوں پر 304 رنز بنا لئے،یونس خان 111 اور اظہر 101 رنز بنا کر وکٹ پر موجود،جانسن اور نیتھن کی ایک، ایک وکٹ
ابوظہبی ۔30 اکتوبر (اے پی پی)یونس خان اور اظہر علی کی ناقابل شکست سنچریوں کی بدولت پاکستان نے آسٹریلیا کے خلاف دوسرے ٹیسٹ کے پہلے روز کھیل ختم ہونے تک اپنی پہلی اننگز میں 2 وکٹوں پر 304 رنز بنا لئے تھے، یونس 111 اور اظہر 101 رنز کے ساتھ وکٹ پر موجود ہیں، ابو ظہبی ٹیسٹ کا پہلا روز پاکستانی بلے بازوں کے نام رہا جس میں انہوں نے کینگروز باؤلرز کی خوب دھنائی کی، شہزاد اور حفیظ کے آؤٹ ہونے کے بعد یونس خان اور اظہر علی سیسہ پلائی دیوار کی طرح کینگروز باؤلرز کے سامنے ڈٹ گئے، سرتوڑ کوشش اور ہر حربہ استعمال کرنے کے باوجود کینگروز باؤلرز خان اور علی کی شراکت نہ توڑ سکے، دونوں بلے بازوں نے تیسری وکٹ میں 208 رنز کی شراکت جوڑ کر ٹیم کی پوزیشن مستحکم کر دی، اسی دوران دونوں بلے بازوں نے سنچریاں سکور بنائیں، یونس خان نے سنچری داغ کر نئی تاریخ رقم دی، وہ کینگروز کے خلاف مسلسل تین سنچریاں بنانے والے پہلے پاکستانی بلے باز بن گئے، اس کے علاوہ انہوں نے 90 برس بعد کینگروز کے خلاف یہ کارنامہ انجام دینے والے دنیا کے پہلے بلے باز ہونے کا بھی اعزاز حاصل کیا۔ جمعرات کو آسٹریلیا کے خلاف شروع ہونے والے سیریز کے دوسرے اور آخری ٹیسٹ میں پاکستانی ٹیم کے قائد مصباح نے ٹاس جیت کر پہلے بازوں کو آزمانے کا فیصلہ کیا جسے یونس اور اظہر علی نے عمدہ بیٹنگ کی بدولت درست ثابت کیا، اوپنر احمد شہزاد اور حفیظ نے ٹیم کو 57 رنز کا آغاز فراہم کیا، شہزاد 35 رنز بنا کر نیتھن لائن کی گیند کا نشانہ بنے، 96 کے مجموعی سکور پر مچل جانسن نے حفیظ کو بھی آؤٹ کر کے پویلین کی راہ دکھائی، حفیظ 45 رنز بنا سکے، اس موقع پر یونس خان اور اظہر علی نے میدان سنبھالا، دونوں بلے بازوں نے مشکل وقت میں ذمہ دارانہ اننگز کھیل کر نہ صرف اپنی ٹیم کو تباہی سے بچایا بلکہ تیسری وکٹ کی شراکت میں 208 قیمتی رنز جوڑ کر اس کی پوزیشن بھی مضبوط کر لی، یونس خان نے ایک مرتبہ پھر کینگروز باؤلرز کی خوب دھنائی کی اور سنچری سکور بنا کر پاکستان کی طرف سے نئی تاریخ رقم کی، وہ کینگروز کے خلاف مسلسل تین سنچریاں بنانے والے پہلے پاکستانی بلے باز بن گئے، کیریئر کی 27 ویں سنچری بنا کر خان نے ایلن بارڈر، کلارک اور گریم سمتھ کی زیادہ سنچریوں کا ریکارڈ بھی برابر کر دیا اور وہ ٹیسٹ کرکٹ میں زیادہ سنچریاں بنانے والے مشترکہ طور پر 13 ویں بلے باز ہیں۔ اظہر علی نے بھرپور طریقے سے خان کا ساتھ دیا، علی نے عمدہ بیٹنگ کا مظاہرہ کرتے ہوئے کیریئر کی چھٹی سنچری مکمل کی۔ پہلے روز جب کھیل ختم ہوا تو پاکستان نے اپنی پہلی اننگز میں 2 وکٹوں پر 304 رنز بنا لئے تھے۔ یونس خان 111اور اظہر علی 101 رنز کے ساتھ ناقابل شکست ہیں۔ مچل جانسن اور نیتھن لائن نے ایک، ایک وکٹ حاصل کی۔
APP
30.10.14
0349p.xml
ابوظہبی : پاکستان کا پر اعتماد آغاذ، پہلے روز2 وکٹوں پر 304 رنز
(وقت نیوز) پاکستان نے آسٹریلیا کے خلاف پہلے ٹیسٹ میں شاندار کامیا بی کی بدولت حا صل ہو نے والے خود اعتما دی کو بر قرار رکھتے ہوئے دوسرے ٹیسٹ کا آغاذ بھی انتہا ئی پر اعتما د انداز سے کیا اور پہلے روز کھیل کے اختتا م پر صرف دو وکٹوں کے نقصان پر 304 رنز بنا لئے۔ یونس خان اور اظہر علی کی سنچریوں نے پاکستان کو اچھا مجمو عہ بنانے میں بنا نے میں بہترین کردار ادا کیا جبکہ آؤٹ ہو نے والے دونوں اوپنرز احمد شہزاد اور محمد حفیظ نے بھی اچھی بیٹنگ کا مظا ہر ہ کیا۔پاکستان کا آ غاذ سست رو تھا تا ہم احمد شہزاد اور محمد حفیظ تیز باؤلرز کے خلا ف پریشان نظر نہیں آئے۔احمد شہزاد57 کے مجمو عی سکور پر تین چوکوں کی مدد سے 35 رنز بنا کر آؤٹ ہوئے جبکہ محمدحفیظ نے 45 رز بنا ئے۔ احمد شہزاد کو نیتھن لائین اورحفیظ کو مچل جانسن نے آؤٹ کیا۔ محمدحفیظ سری لنکا کے خلاف 196 رنز کی اننگز کے بعد19 ٹیسٹ اننگز میں صرف دو نصف سنچریاں سکور کر پائے ہیں۔دن کے اختتام پر یونس111 اور اظہر علی 101 پر ناٹ آؤٹ تھیاور دونوں تیسری وکٹ کی شراکت میں 208 رنز کا ا ضافہ کر چکے ہیں۔ مصبا ح الحق پہلے ہی سوچ کر آئے تھے کہ ٹاس جیت کرانھوں نے بیٹنگ ہی کر نی ہے۔ کلارک کی ٹا س جیتنے کی دعا پوری نہیں ہوئی اور انہیں سخت گرمی میں خوب پسینہ بہا کر دع وکٹوں سے ذیادہ کچھ نہ مل سکا ۔ پاکستان نے دبئی کی فا تح ٹیم برقرار رکھی لیکن سیریز بچا نے کے خیال سے فیصلے کرتے ہوئے آسٹریلیا نے بیٹسمین الیکس ڈولن اور سپنر سٹیو اوکیف کو با ہر کر کے گلین میکسویل اور تیز باؤلر مچل سٹارک کی جگہ بنا ئی۔ اظہر علی شروع میں سست روی سے کھیلے لیکن میچ کے آخر ی سیشن میں انھو ں نے ہاتھ کھو لے اور چھٹی سنچری سکور کر ڈالی۔ دونوں اوپنروں کے آؤ ٹ ہونے کے بعد پاکستا نی اننگز ایک بار پھر دبئی ٹیسٹ میں سنچری شراکت قائم کرنے وا لے اظہر علی اور یو نس خان کے گرد گھو منے لگی۔ ما ئیکل کلارک نے دونوں بیٹسمینوں کو الگ کر نے کے لیے کئی جتن کر ڈالے ، خود سمیت آٹھ بولرز آزما ڈالے یہی نہیں بلکہ اظہر علی کے لیے انتہا ئی غیر روایتی قسم کی فیلڈ پلیسنگ بھی کی، لیکن سب حربے بے سود رہے۔اظہر علی کو 34 اور46 رنز پر سمتھ اور وارنر نے بچ نکلنے کا مو قع بھی فراہم کیا۔ کلارک نے یونس خان کے خلاف دو مر تبہ ریویو بھی لیا مگر دونوں بار تیر نشانے پر نہیں لگا۔ یونس خان نے اپنی سنچری صرف 128 گیندوں پر دس چوکوں اور ایک چھکے کی مدد سے مکمل کی جو ان کے ٹیسٹ کیرئیر کی 27 ویں سنچری تھی۔ اظہر علی نے اسی سال شارجہ میں سری لنکا کے خلاف میچ وننگ سنچری کے بعد تین ہندسوں کی اننگز نہ کھیلنے کا جمود بالآخر توڑ ڈالا۔انھوں نے اپنی چھٹی سنچری 223 گیندوں پر مکمل کی جس میں چھ چوکے شامل ہیں۔ واضح رہے کہ میچ سے ایک روز قبل آسٹریلوی ٹیم کے کپتان مائیکل کلارک نے میڈیا سے بات کرتے ہوئے کہا تھا کہ دوسرے ٹیسٹ میں ٹاس اہم ہو گا۔ ان کا کہنا تھا کہ ان کنڈیشنز میں 20 وکٹیں حاصل کرنے کے لیے مواقع پیدا کرنے ہوں گے۔ آسٹریلوی کپتان مائیکل کلارک کا کہنا تھا کہ وہ پہلے کرکٹ ٹیسٹ میں پاکستان کے ہاتھوں شکست کے بعد خود پر کسی قسم کا دبا محسوس نہیں کر رہے ۔انھوں نے کہا کہ اصل اہمیت پانچ دن میں اچھی کرکٹ کھیلنے کی ہے اور اگران کی ٹیم ایسا کرنے میں کامیاب ہو گئی تویقیناً وہ دوسرا میچ جیت سکتی ہے۔ آسٹریلیا کو دبئی میں کھیلے گئے پہلے ٹیسٹ میچ میں221رنز سے شکست کا سامنا کرنا پڑا تھا۔کلارک اس ٹیسٹ میچ کی دونوں اننگز میں صرف دواور تین رنز بنا سکے تھے۔انھوں نے کہا کہ دبئی ٹیسٹ میں پاکستانی بیٹسمینوں نے منصوبہ بندی کے مطابق بیٹنگ کی جس کی سب سے بڑی مثال یونس خان ہیں۔َ
daily_waqt
31.10.14